Държавен вестник, бр. 50, 2015 г., стр. 35

БРОЙ  50	
Д Ъ Р Ж А В Е Н  В Е С Т Н И К 	
СТР.  35  
Член 13. Обмен на преподаватели, изследо­
ватели и експерти
1. Страните допринасят за развитието на 
сътрудничеството между съответните научни 
организации и висши училища, поощрявайки 
за целта установяването на контакти между 
сродни институции от двете Страни, с оглед 
договарянето на протокол, който да определи 
условията за обмен на университетски препо­
даватели, изследователи и учени, развитието 
на общи научно-изследователски проекти и/
или участието в конференции, симпозиуми 
или семинари. 
2. Страните подпомагат изследователската 
мобилност на експерти и млади учени съгласно 
предварително договорени параметри за науч­
но-техническо сътрудничество. Възможностите 
се договарят по дипломатически път.
Г л а в а  І V
КУЛТУРА
Член 14. Международни прояви
Страните съдействат за обмена на инфор­
мация и покани за международни фестивали, 
панаири, семинари, изложби и форуми от об­
ластта на културата и изкуствата, провеждащи 
се на територията на всяка една от тях.
Член 15. Книги и библиотечно дело
1. Страните поощряват развитието на на­
ционалните си програми за подпомагане на 
литературната продукция във всяка една от 
двете държави.
2. Португалската страна чрез Главна дирек­
ция „Книги, архив и библиотеки“ (DGLAB) 
към Министерския съвет на Португалската 
република заявява готовността си да съ­
действа за разпространението на португал­
ската литература в България както чрез 
подпомагане на превода на произведения 
от португалски и африкански португало-
езични автори, така и чрез подпомагане на 
пътуването на тази автори, за да могат да 
представят своите произведения в рамките на 
фестивали, панаири на книгата и други лите­
ратурни форуми.
3. Страните насърчават сътрудничеството 
между националните библиотеки на Република 
България и на Португалската република.
Член 16. Изобразителни изкуства
1. Страните чрез Министерството на култу­
рата на Република България и Главна дирекция 
по изкуствата (DGARTES) към Министерския 
съвет на Португалската република проявяват 
интерес към установяването на преки контакти 
в тази област чрез:
а) обмен на информация и дейности за 
съгласуване между компетентните институ­
ции на двете Страни, които да допринесат за 
изграждането на мрежа от връзки и обмен, 
за популяризирането на творци и културни 
деятели от всяка една от Страните;
б) подпомагане на инициативи за сътрудни­
чество между професионални и художествени 
организации на двете Страни;
в) за времето на действие на тази Програ­
ма условията за всяка отделна инициатива се 
договарят между Страните.
2. Страните проучват възможностите за 
поощряване участието на съвременни творци 
на пазарите за произведения на изкуството, 
които се провеждат на територията на другата 
Страна. 
Член 17. Музика
1. Страните посредством българските музи­
кални институции и Националния театър „Сао 
Карлош“ заявяват своя интерес за развитие на 
връзките и обмена на информация. 
2. Португалската страна посредством Глав­
на дирекция по изкуствата (DGARTES) към 
Министерския съвет на Португалската репуб-
лика проявява особен интерес към обмена на 
материали за популяризиране на португалското 
музикално наследство, а именно – чрез предос­
тавянето на партитури и дискове от колекцията 
„Португалски звуци“ на сродни български ин­
ституции, които искат да популяризират или 
изпълняват португалска музика.
3. За времето на действие на тази Програма 
условията за всеки отделен случай се договарят 
между Страните по дипломатически път. 
Член 18. Танц
Страните чрез Министерството на културата 
на Република България и Главна дирекция по 
изкуствата (DGARTES) към Министерския 
съвет на Португалската република заявяват 
своя интерес за установяване на преки контак­
ти между танцови формации, продуцентски и 
разпространителски структури, балетни трупи 
и други деятели на танцовото и балетното 
изкуство чрез:
а) обмен на информация за танцови фес­
тивали, конкурси, прослушвания и стажове;
б) подкрепа за дейностите за сътрудничество, 
развивани от професионални и художествени 
организации от двете държави, а именно – на 
дейности, които имат за цел:
– представянето в Португалия на произведе­
ния на съвременни български хореографи или 
представянето в България на произведения на 
съвременни португалски хореографи;
– художествен и/или технически обмен за 
подпомагане при продуцирането на спектакли;
– турнета на български трупи за класиче­
ски и/или съвременен балет в Португалия и 
на португалски трупи за класически и/или 
съвременен балет в България.
Член 19. Театър
1. Страните чрез Министерството на кул­
турата на Република България и Главна ди­
рекция по изкуствата (DGARTES) към Ми­
нистерския съвет на Португалската репуб-
лика заявяват своя интерес за установяване на 
преки контакти между театрални трупи, про­
дуцентски и разпространителски организации 
или други деятели на сценичното изкуство чрез:
а) обмен на информация и документация за 
театрални събития в двете държави, а имен­
но – за театрални фестивали, включително